
Parlamentul  României

Camera  Deputaţilor
Comisia pentru Sănătate şi Familie                     Nr. 4c-8/ 157 / 25 aprilie  2018 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea art.7 alin.(10) din Legea nr.458/2002 privind calitatea apei potabile  trimisă Comisiei pentru sănătate şi familie spre dezbatere, în fond, cu adresa nr. Plx 328/2017  din 10 octombrie 2017.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Conf. Univ. Dr. Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie                      Nr. 4c-8/ 157 / 25 aprilie 2018
R A P O R T  

asupra  propunerii legislative pentru modificarea art.7 alin.(10) din Legea nr.458/2002 privind calitatea apei potabile
În temeiul dispoziţiilor art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu  propunerea legislativă pentru modificarea art.7 alin.(10) din Legea nr.458/2002 privind calitatea apei potabile, trimisă cu adresa nr. Plx 328/2017 din 10 octombrie 2017.

Senatul, în calitate de primă Cameră sesizată, a respins inițiativa legislativă, în şedinţa din 4 octombrie 2017.

Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională. 


La întocmirea prezentului raport Comisia a avut în vedere :
· avizul favorabil cu observații al Consiliului Legislativ (nr.343 din 17.05.2017) ;
· avizul negativ  al Comisiei pentru industrii și servicii ( nr. 4c-3/466/2017) ;
· punctul de vedere negativ al Ministerului Sănătății (nr. SP 1702/06.03.2018);

· punctul de vedere negativ al Guvernului (nr. 1198/DPSG/10.08.2017).
Propunerea legislativă are ca obiect de reglementare modificarea alineatului (10) al articolului 7 din Legea nr. 458/2002 privind calitatea apei potabile în sensul impunerii efectuării unor teste suplimentare cu 3 zile înainte de expirarea termenului de valabilitate sau ori de câte ori există dovezi care din care reiese existența unor substanțe sau microorganisme care nu au fost stabilite anterior.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din 24 aprilie 2018. La lucrările comisiei au fost prezenţi 16 deputaţi din totalul de 18 membri. La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, domnul Dan Dumitrescu secretar de stat la Ministerul Sănătăţii.
În urma dezbaterilor, Comisia pentru sănătate şi familie a  hotărât, cu unanimitate de voturi, să propună plenului Camerei Deputaților respingerea propunerii legislative pentru modificarea art.7 alin.(10) din Legea nr.458/2002 privind calitatea apei potabile (PLx. 328/2017) din următoarele considerente  :

· textul propus nu ține seama de distincția dintre apa minerală naturală, apa de izvor și apa potabilă îmbuteliată;
· dispozițiile Legii 458/2002 care transpune Directiva europeană 98/83/CE sunt suficiente pentru asigurarea parametrilor de calitate.
În raport cu obiectul şi conţinutul său, iniţiativa legislativă face parte din categoria legilor ordinare . 
              PREŞEDINTE,                                          SECRETAR,

        Conf. Univ. Dr. Florin Buicu              

 Dr. Vass Levente
Întocmit, 
Florin Danciu – consilier  parlamentar

